**Τίτλος:** «Είσοδος στο σύστημα»

**Βασική Ροή:**

1. Ο διευθυντής εισάγει τα στοιχεία του στο σύστημα.
2. Το σύστημα τα ελέγχει και διαπιστώνει ότι είναι σωστά. Στη συνέχεια αποστέλλει έναν κωδικό μίας χρήσης με βάση την προεπιλογή του διευθυντή και αναμένει τη συμπλήρωση του.
3. Ο διευθυντής συμπληρώνει τον κωδικό μίας χρήσης.
4. Το σύστημα ελέγχει την ορθότητα του και διαπιστώνει ότι είναι ορθός. Ανακατευθύνει τον διευθυντή στην κύρια οθόνη του.

**1η Εναλλακτική Ροή: *«Λανθασμένα στοιχεία εισόδου»:***

**2.α.1** Το σύστημα διαπιστώνει ότι τα στοιχεία είναι λανθασμένα και εμφανίζει μήνυμα σφάλματος στον διευθυντή.

**2.α.2** Ο διευθυντής κλείνει το μήνυμα και συμπληρώνει πάλι τα στοιχεία του.

**2.α.3** Συνέχεια στο βήμα 2 της βασικής ροής.

**2η Εναλλακτική Ροή: *«Λανθασμένος κωδικός μίας χρήσης»:***

4.α.1 Το σύστημα ελέγχει την ορθότητα του και διαπιστώνει πως είναι λανθασμένος. Ελέγχει αν ο αριθμός αποτυχημένων προσπαθειών είναι πάνω από 3 και αν ναι, αποστέλλει μήνυμα προειδοποίησης στον διευθυντή (SMS και email). Στη συνέχεια εμφανίζει μήνυμα σφάλματος.

4.α.2 Ο διευθυντής κλείνει το μήνυμα και συμπληρώνει πάλι τον κωδικό.

4.α.3 Συνέχεια στο βήμα 4 της βασικής ροής.

**Τίτλος:** «Υπολογισμός και αποστολή προϋπολογισμού»

**Βασική Ροή:**

1. Ο διευθυντής χρησιμοποιεί την επιλογή «Προϋπολογισμός».
2. Το σύστημα εμφανίζει την οθόνη «Προϋπολογισμός».
3. Ο διευθυντής ενημερώνει το σύστημα με τις τελευταίες αλλαγές που αφορούν τα στατιστικά.
4. Ο διευθυντής χρησιμοποιεί την επιλογή «Ενημέρωση».
5. Το σύστημα ανακτά τα στοιχεία που απαιτούνται και εκτελεί τον υπολογισμό. Στη συνέχεια εμφανίζει τα αναλυτικά αποτελέσματα στην οθόνη.
6. Ο διευθυντής εγκρίνει τα αποτελέσματα και χρησιμοποιεί την επιλογή «Αποστολή».
7. Το σύστημα αποστέλλει ένα email στο υπουργείο υγείας με τον υπολογισμένο προϋπολογισμό.

**1η Εναλλακτική Ροή: «*Επεξεργασία προϋπολογισμού»***

**6.α.1** Ο διευθυντής δεν εγκρίνει τα αποτελέσματα και χρησιμοποιεί την επιλογή «Επεξεργασία».

**6.α.2** Το σύστημα εμφανίζει την οθόνη «Επεξεργασία προϋπολογισμού».

**6.α.3** Ο διευθυντής επεξεργάζεται τα στοιχεία που επιθυμεί και χρησιμοποιεί την επιλογή «Αποθήκευση».

**6.α.4** Το σύστημα ελέγχει την ορθότητα των δεδομένων, διαπιστώνει ότι είναι ορθά, αποθηκεύει τις αλλαγές και κλείνει την οθόνη «Επεξεργασία προϋπολογισμού».

**6.α.5** Συνέχεια από το βήμα 6 της βασικής ροής.

**2η Εναλλακτική Ροή: *«Μη ορθά δεδομένα»***

**6.α.4.α.1** Το σύστημα ελέγχει την ορθότητα των δεδομένων, διαπιστώνει ότι δεν είναι ορθά και εμφανίζει μήνυμα σφάλματος στον διευθυντή.

**6.α.4.α.2** Ο διευθυντής κλείνει το μήνυμα, διορθώνει τις αλλαγές του και χρησιμοποιεί την επιλογή «Αποθήκευση».

**6.α.4.α.3** Συνέχεια από το βήμα 4 της εναλλακτικής ροής 1.

**3η Εναλλακτική Ροή: *«Κενά δεδομένα»***

**6.α.4.β.1** Το σύστημα ελέγχει αν όλα τα υποχρεωτικά πεδία είναι συμπληρωμένα, διαπιστώνει ότι δεν είναι και εμφανίζει μήνυμα σφάλματος στον διευθυντή.

**6.α.4.β.2** Ο διευθυντής κλείνει το μήνυμα, διορθώνει τις αλλαγές του και χρησιμοποιεί την επιλογή «Αποθήκευση».

**6.α.4.β.3** Συνέχεια από το βήμα 4 της εναλλακτικής ροής 1.

**4η Εναλλακτική Ροή: *«Μη αποστολή προϋπολογισμού»***

**6.β.1** Ο διευθυντής δεν επιθυμεί να αποστείλει τα αποτελέσματα και χρησιμοποιεί την επιλογή «Άκυρο».

**6.β.2.** Το σύστημα κλείνει την οθόνη «Προϋπολογισμός».

**Τίτλος:** “Προβολή και αποστολή στατιστικών”

**Βασική Ροή:**

1. Ο διευθυντής χρησιμοποιεί την επιλογή «Στατιστικά».
2. Το σύστημα εμφανίζει την οθόνη «Στατιστικά».
3. Ο διευθυντής χρησιμοποιεί την επιλογή «Ενημέρωση».
4. Το σύστημα ανακτά τα απαραίτητα δεδομένα, εκτελεί τους υπολογισμούς και εμφανίζει στην οθόνη τα αποτελέσματα.
5. Ο διευθυντής εγκρίνει τα αποτελέσματα και χρησιμοποιεί την επιλογή «Αποστολή».
6. Το σύστημα συντάσσει ένα email, εισάγει σε αυτό τα υπολογισμένα στατιστικά στοιχεία και το αποστέλλει στο υπουργείο υγείας.

**1η Εναλλακτική Ροή*: «Μη αποστολή στατιστικών»***

**5.α.1** Ο διευθυντής ενημερώνεται για τα στατιστικά αλλά δεν επιθυμεί να σταλούν αυτά στο υπουργείο, οπότε χρησιμοποιεί την επιλογή «Άκυρο».

**5.α.2** Το σύστημα κλείνει την οθόνη «Στατιστικά».

**2η Εναλλακτική Ροή: *«Ενημέρωση για κάποιο στατιστικό»***

**5.β.1** Ο διευθυντής βλέπει ότι κάποιο στατιστικό δεν είναι φυσιολογικό, το επιλέγει και χρησιμοποιεί την επιλογή «Ενημέρωση προσωπικού».

**5.β.2** Το σύστημα ανακτά τις διευθύνσεις ηλεκτρονικού ταχυδρομείου όλου του προσωπικού του νοσοκομείου, συντάσσει ένα email και το αποστέλλει. Τέλος εμφανίζει μήνυμα επιτυχίας.

**5.β.3** Ο διευθυντής κλείνει το μήνυμα.

**5.β.4** Συνέχεια στο βήμα 5 της βασικής ροής.

**Τίτλος:** “Σύγκλιση ΔΣ”

**Βασική Ροή:**

1. Ο διευθυντής χρησιμοποιεί την επιλογή «Σύγκλιση ΔΣ».
2. Το σύστημα εμφανίζει την οθόνη «Σύγκλιση».
3. Ο διευθυντής εισάγει την ημερομηνία και ώρα, καθώς και το θέμα της σύγκλισης.
4. Το σύστημα ανακτά τη λίστα με το ΔΣ και αποστέλλει με email τις πληροφορίες σε αυτό και στον διευθυντή. Στη συνέχεια ενημερώνει τον διευθυντή με μήνυμα επιτυχίας.
5. Ο διευθυντής κλείνει το μήνυμα.
6. Το σύστημα κλείνει την οθόνη «Σύγκλιση ΔΣ» και αναμένει στο παρασκήνιο τα email επιβεβαίωσης από το ΔΣ.
7. Τα μέλη του ΔΣ απαντούν στο email.
8. Το σύστημα ενημερώνει τη λίστα με τους παρευρισκόμενους και ελέγχει αν έχει συμπληρωθεί η πλειοψηφία. Διαπιστώνει ότι η πλειοψηφία έχει συμπληρωθεί.

**1η Εναλλακτική Ροή: *«Μη ύπαρξη πλειοψηφίας»***

**8.α.1** Το σύστημα διαπιστώνει ότι δεν έχει απαντήσει η πλειοψηφία των μελών του ΔΣ μέχρι ένα συγκεκριμένο χρονικό περιθώριο και επομένως αποστέλλει ένα email ακύρωσης της σύγκλισης σε όλα τα μέλη.

**Τίτλος:** “Έγκριση προσλήψεων”

**Βασική Ροή:**

1. Ο διευθυντής βρίσκεται στην κύρια οθόνη και επιλέγει «Διαδικασία Πρόσληψης».
2. Το σύστημα ανταποκρίνεται και του εμφανίζει την Οθόνη Διαχείρισης ώστε να διαχειριστεί τις αιτήσεις ή να αποφασίσει για τις ήδη υπάρχουσες.
3. Ο διευθυντής επιλέγει να αποφασίσει για τις ήδη υπάρχουσες αξιολογημένες αιτήσεις.
4. Το σύστημα του εμφανίζει όλες τις ήδη υπάρχουσες αιτήσεις.
5. Ο διευθυντής επιλέγει την αίτηση που επιθυμεί και επιβλέπει την αξιολόγηση της.
6. Το σύστημα δίνει την δυνατότητα στον διευθυντή να αποδεχτεί ή να απορρίψει την αίτηση.
7. Ο διευθυντής επιλέγει ανάλογα και αποθηκεύει την επιλογή του.
8. Το σύστημα αποθηκεύει την επιλογή του διευθυντή στις αξιολογημένες αιτήσεις και αποστέλλει email στον υποψήφιο για να τον ενημερώσει για την απόφαση του διευθυντή.
9. Το σύστημα ανακατευθύνει τον διευθυντή στην κύρια οθόνη.

**1η Εναλλακτική Ροή: *«Επεξεργασία Αιτήσεων»***

**2.α.1.** Ο διευθυντής επιλέγει να διαχειριστεί τις αιτήσεις και αναζητά κάποια συγκεκριμένη αίτηση.

**2.α.2.** Το σύστημα του επιστρέφει την αίτηση και του δίνεται η δυνατότητα διαγραφής, επισκόπησης ή αξιολόγησης.

**2.α.3.** Ο διευθυντής επιλέγει να αξιολογήσει την αίτηση ή/και τον υποψήφιο.

**2.α.4.** Ο διευθυντής εισάγει την αξιολόγηση του στο σύστημα και επιλέγει «Αποθήκευση».

**2.α.5.** Το σύστημα αποθηκεύει τις αλλαγές του διευθυντή και ενημερώνει την λίστα αξιολογημένων αιτήσεων .

**2.α.6.** Ο διευθυντής επιλέγει να μην συνεχίσει την αξιολόγηση αιτήσεων.

**2.α.7.** Το σύστημα τον ανακατευθύνει στην κύρια οθόνη.

**2η Εναλλακτική Ροή: *«Μη εύρεση αξιολογημένων αιτήσεων»***

**4.α.1.** Το σύστημα διαπιστώνει ότι δεν υπάρχουν αξιολογημένες αιτήσεις.

**4.α.2.** Το σύστημα προτείνει στον διευθυντή να μεταβεί στην αξιολόγηση αιτήσεων.

**4.α.3.** Συνέχεια στο βήμα 3 της Εναλλακτικής Ροής 1.

**3η Εναλλακτική Ροή: *«Ανεπιτυχής εύρεση»***

**2.α.1.α.1.** Ο διευθυντής αναζητά αίτηση που δεν είναι καταχωρημένη στο σύστημα.

**2.α.1.α.2.** Το σύστημα ενημερώνει τον διευθυντή με μήνυμα σφάλματος.

**2.α.1.α.3.** Ο διευθυντής επιλέγει την σωστή καταχωρημένη αίτηση στο σύστημα.

**2.α.1.α.4.** Συνέχεια στο βήμα 1 της Εναλλακτικής Ροής 1.

**4η Εναλλακτική Ροή: *«Διαγραφή Αίτησης»***

**2.α.2.α.1.** Ο διευθυντής επιλέγει να διαγράψει την αίτηση.

**2.α.2.α.2.** Το σύστημα του εμφανίζει παράθυρο επιβεβαίωσης.

**2.α.2.α.3.** Ο διευθυντής επιλέγει «Επιβεβαίωση».

**2.α.2.α.4.** Το σύστημα αφαιρεί την συγκεκριμένη αίτηση από την λίστα με τις αιτήσεις.

**2.α.2.α.5.** Συνέχεια στο βήμα 2 της Εναλλακτικής Ροής 1.

**Τίτλος:** “Επεξεργασία πληροφοριών”

**Βασική Ροή:**

1. Ο διευθυντής χρησιμοποιεί την επιλογή «Επεξεργασία πληροφοριών».
2. Το σύστημα εμφανίζει μία οθόνη με τα στοιχεία του.
3. Ο διευθυντής κάνει τις αλλαγές που επιθυμεί.
4. Το σύστημα ελέγχει την ορθότητα των αλλαγών και διαπιστώνει ότι είναι ορθές. Ενεργοποιεί την επιλογή «Αποθήκευση».
5. Ο διευθυντής επιλέγει να αποθηκευτούν οι αλλαγές του.
6. Το σύστημα ελέγχει αν έχει υπάρξει αλλαγή σε email ή κωδικό πρόσβασης ή κινητό τηλέφωνο και δεν υπάρχει. Αποθηκεύει τις αλλαγές και κλείνει την οθόνη με τα στοιχεία.

**1η Εναλλακτική Ροή: «*Μη ορθή αλλαγή»***

**4.α.1** Το σύστημα διαπιστώνει ότι κάποια αλλαγή δεν είναι ορθή. Εμφανίζει μήνυμα σφάλματος στον διευθυντή και απενεργοποιεί την επιλογή “Αποθήκευση”.

**4.α.2** Ο διευθυντής κλείνει το μήνυμα.

**4.α.3** Συνέχεια στο βήμα 3 της βασικής ροής.

**2η Εναλλακτική Ροή: *«Κενά δεδομένα»***

**4.β.1** Το σύστημα διαπιστώνει ότι κάποιο υποχρεωτικό πεδίο είναι κενό. Εμφανίζει μήνυμα σφάλματος στον διευθυντή και απενεργοποιεί την επιλογή «Αποθήκευση».

**4.β.2** Ο διευθυντής κλείνει το μήνυμα.

**4.β.3** Συνέχεια στο βήμα 3 της βασικής ροής

**3η Εναλλακτική Ροή: *«Αλλαγή σε email ή κωδικό πρόσβασης ή κινητό τηλέφωνο»***

**6.α.1** Το σύστημα διαπιστώνει ότι υπάρχει αλλαγή σε email ή κωδικό πρόσβασης ή κινητό τηλέφωνο. Αποστέλλει SMS και email στο διευθυντή με τις πληροφορίες της αλλαγής. Τέλος, αποθηκεύει τις αλλαγές και κλείνει την οθόνη με τα στοιχεία.